Na temelju čl. 3. i čl. 20. Zakona o predškolskom odgoju i naobrazbi (NN 10/97, 107/07 i 94/13), čl. 43. st. 1. Zakona o općem upravnom postupku (NN 47/09) i čl. 3. Pravilnika o upisu i mjerilima upisa djece u Dječji vrtić „Biograd“Biograd na Moru, a sukladno Planu upisa za pedagošku 2019/2020. Godinu na koji je suglasnost dalo Gradsko vijeće Grada Biograda na Moru , Zaključak KLASA: 601-02/19-01/01,UR.BROJ: 2198/16-02-19-5,od 14.ožujka 2019. , Upravno vijeće Dječjeg vrtića “Biograd” Biograd na Moru, sukladno odluci donesenoj na svojoj 19. sjednici održanoj dana 12. travnja 2019. raspisuje

**NATJEČAJ ZA UPIS DJECE U DJEČJI VRTIĆ “BIOGRAD „ BIOGRAD NA MORU**

**ZA PED.GODINU 2019/20**

U jaslice i vrtiće Dječjeg vrtića “Biograd“ Biograd na Moru za pedagošku godinu 2019/2020., uz upisanu djecu u prethodnoj pedagoškoj godini koji nastavljaju program, objavljuje se slijedeći broj slobodnih mjesta za upis djece:

Matični objekt D.v.“Biograd“ Marina Držića 1

|  |  |  |  |
| --- | --- | --- | --- |
| 1. | 10.satni program-jaslica I( djeca od 1-3 godine) | Broj djece u skupini : 12 | Broj slobodnih mjesta: **12** |
| 2. | 10.satni program –jaslice II ( djeca od 1-3 godine ) | Broj djece u skupini: 12 | Broj slobodnih mjesta: **10** |
| 3. | 10.satni program-mješovita skupina od 3-6 godina M1 | Broj djece u skupini 22 | Broj slobodnih mjesta: 0 |
| 4. | 10.satni program –mješovita skupina M2(djeca od 4- 7 godina | Broj djece u skupini 22 | Broj slobodnih mjesta: **2** |
| 5. | 10.satni program - mješovita skupina M3 ( djeca od 4-7 god) | Broj djece u skupini 22 | Broj slobodnih mjesta: **5** |
| 6. | Posebna skupina za djce sa TSA | Broj djece u skupini: 3 | Broj slobodnih mjesta: 0 |

Područni objekt: Paška1Biograd na Moru

|  |  |  |  |
| --- | --- | --- | --- |
| 1. | 10.satni program za djecu od 3-7 godina | Broj djece u skupini: 20 | Broj slobodnih mjesta: **10** |
| 2. | 10.satni program za djecu od 3-7 godina | Broj djece u skupini: 20 | Broj slobodnih mjesta:  **7** |
| 3. | 2,5 satni program predškole ( 250 sati) | Broj djece u skupini :20 | Broj slobodnih mjesta: 20 |
| 4. | 2,5 satni program predškole ( 250 sati) | Broj djece u skupini: 20 | Broj slobodnih mjesta: 20 |

Napomena: Sva djeca u programu predškole biti će primljena

Objekt Aria. A.Šenoe 42,Biograd na Moru

|  |  |  |  |
| --- | --- | --- | --- |
| 1 | 10.satni program za djecu od 3-7godina | Broj djece u skupini: 22 | Broj slobodnih mjesta: **2** |

**Napomena: Broj slobodnih mjesta može se povećati ukoliko dođe do ispisa djece koja trenutno pohađaju program vrtića**

**VRIJEME PREDAJE DOKUMENTACIJE ZA UPIS**: Svakim radnim danom od 8-15 sati od **29.travnja do 13. svibnja 2019.**

**KRITERIJ ZA OSTVARIVANJE PREDNOSTI ZA UPIS I OBVEZNA DOKUMENTACIJA:**

**Kriteriji ostvarivanja prednosti Broj bodova**

1.Djeca roditelja invalida Domovinskog rata, 100 bodova

2.Djeca zaposlenih roditelja/skrbnik:

 - djeca oba zaposlena roditelja 80 bodova

 - djeca jednog zaposlenog roditelja 20 bodova

 - djeca samohranog zaposlenog roditelja 80 bodova

 - djeca čiji su roditelji redovni studenti

 ili je jedan zaposlen a drugi redovno studira 80 bodova

3. Djeca iz obitelji s troje ili više djece 10 bodova

 ( za svako dijete iznad troje djece dobiva se dodatno jedan bod )

4. Djeca s teškoćama u razvoju uz potvrdu prvostupanjskog tijela 10 bodova

5. Djeca samohranih nezaposlenih roditelja 15 bodova

6. Djeca u udomiteljskim obiteljima 10 bodova

7. Djeca u godini prije polaska u osnovnu školu 20 bodova

8 . Djeca roditelja koji primaju dječji doplatak 10 bodova

9. Djeca korisnika stalne pomoći Centra za socijalni rad 10 bodova

10. Djeca nezaposlenih roditelja 1 bod

Zahtjevi za upis boduju se i svrstavaju na listu prvenstva temeljem priložene obvezne i dodatne dokumentacije prema ukupno ostvarenom broju bodova, od većeg broja bodova prema manjem.

Roditelj – udomitelj može ostvariti bodove po više utvrđenih prioriteta u kojem se slučaju bodovi zbrajaju.

**Ako ima više djece s istim brojem bodova prednost pri upisu ostvaruju starija djeca ( prema datumu rođenja).**

**OBAVEZNA DOKUMENTACIJA**

**Napomena: Ukoliko su podnosioci zahtjeva evidentirani kao raniji dužnici, potrebno je uz podnošenje dokumentacije priložiti i** **potvrdu računovodstva da je dug podmiren.**

1. Zahtjev za upis djeteta (dostupan na mjestu upisa i na web stranici Vrtića)

2. Upitnik o razvojnom statusu djeteta za roditelje (dostupan na mjestu upisa i na web stranici Vrtića)

3. Rodni list djeteta ili izvadak iz matice rođenih (preslika)

4. Potvrdu o prebivalištu za oba roditelja ili preslike važećih osobnih iskaznica, osim za Kratki program predškole gdje roditelj može imati umjesto prebivališta boravište na području Grada Biograda.

5. Potvrdu nadležnog liječnika o zdravstvenom stanju djeteta i preslika knjižice imunizacije kao dokaz da je dijete redovno cijepljeno.

6. Potpisana privola za korištenje osobnih podataka djeteta i roditelja u svrhu cijelog upisnog postupka.

Podnositelji zahtjeva koji se pozivaju na neki od kriterija za ostvarivanje prednosti navedenih zahtjevu za upis dužni su priložiti dodatnu dokumentaciju

**DODATNA DOKUMENTACIJA**:

**Uz kategoriju 1**) : preslika drugostupanjskog rješenja Ministarstva branitelja o statusu HRVI (pravomoćno rješenje) ili potvrda nadležnog ureda o pripadanju kategoriji.

**Uz kategoriju** 2): potvrda Hrvatskog zavoda za mirovinsko osiguranje o radnom statusu roditelja ,odnosno potvrda fakulteta o statusu redovnih studenata, ne starija od 30 dana od dana podnošenja zahtjeva za upis

**Uz kategoriju 3)** :preslike rodnih listova za svako dijete koje se navodi u prijavi

**Uz kategoriju 4):** Nalaz i mišljenje prvostupanjskog tijela vještačenja Centra za socijalnu skrb ili dokaz o postupku vještačenja uz ostale zdravstvene nalaze sa dijagnozom.

**Uz kategoriju 5)** : preslika presude o razvodu braka u kojoj se navodi da je majka samohrana : dokaz da osoba ne prima alimentaciju, preslika smrtnog lista ( ukoliko je jedan roditelj umro) ili izvatka iz matice umrlih, preslika rodnog lista u koji nije upisano ime oca, potvrda banke o neisplati uzdržavanja za dijete

**Uz kategoriju 6):** Sudska odluka i rješenje Centra za socijalnu skrb o smještaju djeteta u udomiteljsku obitelj

**Uz kategoriju 7)** : preslika rodnog lista za dijete u godini prije polaska u školu (do 01. 04. dijete puni 6 godina); rodni list je već dio obvezne dokumentacije

**Uz kategoriju 8):** Rješenje o priznavanju prava na dječji doplatak (ukoliko rješenje za tekuću godini nije zaprimljeno, prilaže se rješenje iz prošle godine i potvrda o predaji zahtjeva za tekuću godinu)

**Uz kategoriju 9**): dokaz o primanju stalne pomoći za uzdržavanje (rješenje Centra za socijalnu skrb o primanju stalne pomoći za uzdržavanje).

Roditelji koji ne dostave dokaz o zaposlenju ( potvrdu HZMO ), smatraju se nezaposleni.

Kada roditelji / skrbnik predaju zahtjev za upis, dobiti će potvrdu o predaji dokumentacije. Na potvrdi treba pisati datum zaprimanja zahtjeva sa navedenim dokumentima .

**ZAŠTITA OSOBNIH PODATAKA**

Podnositelji zahtjeva potpisuju privolu za korištenje osobnih podataka djeteta i roditelja u svrhu cijelog upisnog postupka.

Kada roditelji/ udomitelji predaju zahtjev za upis, dobiti će potvrdu o predaji dokumentacije sa šifrom kojom će moći izvršiti uvid u rezultate natječaja.

**DOSTAVA ZAHTJEVA IZVAN UPISNOG ROKA**

Zahtjeve koje roditelji dostave izvan upisnog roka ne boduju se, a mogućnost upisa postoji tek ukoliko se sa liste čekanja upišu sva djeca za koje su pravovremeno predani zahtjevi.

**PROCJENA RAZVOJNOG STATUSA DJECE**

Procjena razvojnog statusa djece vršit će stručna služba odmah nakon završenih upisa. O tome će stručna služba kontaktirati podnosioce zahtjeva.

**OBJAVA REZULTATA:**

Skupno Rješenje o rezultatima upisa ( za sve kategorije podnositelja Zahtjeva sa šiframa djece) i bodovnom listom koje donosi Povjerenstvo za upis uz suglasnost Upravnog vijeća D.v. „Biograd“Biograd na Moru, objavit će se na Oglasnoj ploči dječjeg vrtića „Biograd“ Biograd na Moru, M. Držića 1, i na mrežnoj stranici vrtića [www.dv-biograd.hr](http://www.dv-biograd.hr) **do 3.lipnja 2019.**

**ŽALEBENI POSTUPAK (** sukladno Pravilniku o upisu djece u D.V. „Biograd“Biograd na Moru)

Protiv Rješenja o rezultatima upisa koje je donijelo Upravno vijeće podnositelji/ce zahtjeva imaju pravo žalbe. Žalba se podnosi Upravnom vijeću Dječjeg vrtića „Biograd „Biograda na Moru M. Držića 1,s naznakom: „Žalba na rješenje o upisu“ , u roku 15 dana od dana objavljivanja rješenja o upisu djece u dječji vrtić na oglasnoj ploči matičnog objekta Vrtića ( ulica Marina Držića 1 Biograd).

**POTPISIVANJE UGOVORA**

Roditelji novo primljene djece obavezno trebaju potpisati i predati upravi vrtića Ugovor do 15.srpnja 2019. Roditelji /skrbnici novo primljene djece ne smiju imati dug ( za prijašnje dijete) u vrijeme potpisivanja ugovora.

**FORMIRANJE SKUPINA**

Raspored djece po skupinama biti će objavljen 26.kolovoza 2019. Kada će biti i prvi roditeljski sastanak za novoupisanu djecu ( u 10 h u matičnom objektu Marina Držića 1 ).

**OBVEZE RODITELJA ČIJA SU DJECA VEĆ UPISANA U VRTIĆ**

**Roditelji čija su djeca upisana u vrtić ne moraju podnositi zahtjev za upis. Oni se smatraju upisanim do podnošenja Zahtjeva za ispis, odnosno , do ispisa u slučaju postojanja duga. Ukoliko postoji dug do 26.8.2019. djeca ne mogu započeti pedagošku godinu.**

**Ukoliko se korisnik usluga ( novi) ne javi vrtiću do 15. rujna, smatrat će se da je odustao od pohađanja vrtića.**

Natječaj za upis djece u Dječji vrtić „Biograd“ Biograd na Moru u ped. godinu 2019/20, objavljuje se na Oglasnoj ploči za roditelje ( matični objekt Marina Držića 1 ), mrežnoj stranici www dv-biograd. hr i na službenoj Oglasnoj ploči vrtića.

**Prilog natječaja su:**

1. Zahtjev za upis u primarni 10. satni program za 2019/20
2. Upitnik o razvojnom statusu djeteta
3. Zahtjev za upis u kratki program u 2019/20
4. Privola

**UPRAVNO VIJEĆE**

**GRAD BIOGRAD NA MORU**

**DJEČJI VRTIĆ“BIOGRAD“**

**BIOGRAD NA MORU**

**KLASA: 601-05/19-01-19-11**

**UR.BROJ: 2198/16-10-04-19-1**

Biograd na Moru, 12.travnja 2019.